CELEX: 62016TN0890
Language: mt
Date: 2016-12-12 00:00:00
Title: Kawża T-890/16: Rikors ippreżentat fit-12 ta’ Diċembru 2016 – Scandlines Danmark u Scandlines Deutschland vs Il-Kummissjoni

27.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/31
            
         Rikors ippreżentat fit-12 ta’ Diċembru 2016 – Scandlines Danmark u Scandlines Deutschland vs Il-Kummissjoni
   (Kawża T-890/16)
   (2017/C 063/42)
   Lingwa tal-kawża: l-Ingliż
   
      Partijiet
   
   
      Rikorrenti: Scandlines Danmark ApS (Copenhagen, id-Danimarka), Scandlines Deutschland GmbH (Hamburg, il-Ġermanja) (rappreżentant: L. Sandberg Mørch, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea, tat-30 ta’ Settembru 2016 (iktar ’il quddiem id-“deċiżjoni kkontestata”), dwar ċerti miżuri ta’ għajnuna mogħtija lil ċerti partijiet terzi għall-finanzjament tal-ippjanar, kostruzzjoni u operazzjoni tal-Fehmarn Belt Fixed Link Project;
            
         
               —
            
            
               tikkundanna lill-Kummissjoni għall-ispejjeż tar-rikorrenti.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw għaxar motivi.
   
               1.
            
            
               L-ewwel motiv ibbażat fuq żball ta’ liġi min-naħa tal-Kummissjoni meta kkonstatat li l-kumpens żejjed potenzjali involut fit-tariffi tal-ferrovija jikkostitwixxi għajnuna eżistenti awtorizzata mid-Deċiżjoni ta’ Kostruzzjoni.
            
         
               2.
            
            
               It-tieni motiv ibbażat fuq żball ta’ liġi min-naħa tal-Kummissjoni meta kkonstatat li l-użu gratwit ta’ proprjetà tal-Istat jikkostitwixxi għajnuna eżistenti awtorizzata mid-Deċiżjoni ta’ Kostruzzjoni.
            
         
               3.
            
            
               It-tielet motiv ibbażat fuq żball ta’ liġi min-naħa tal-Kummissjoni meta kkonstatat li l-garanziji tal-Istat mogħtija lil partijiet terzi kkonċernati jikkostitwixxu għajnuna eżistenti awtorizzata mid-Deċiżjoni ta’ Ippjanar.
            
         
               4.
            
            
               Ir-raba’ motiv ibbażat fuq żball ta’ liġi min-naħa tal-Kummissjoni meta kkonstatat li l-introduzzjoni ta’ kapital jikkostitwixxi għajnuna eżistenti awtorizzata mid-Deċiżjoni ta’ Ippjanar.
            
         
               5.
            
            
               Il-ħames motiv ibbażat fuq żball ta’ liġi min-naħa tal-Kummissjoni meta kkonstatat li s-self mogħti mill-Istat jikkostitwixxi għajnuna eżistenti awtorizzata mid-Deċiżjoni ta’ Ippjanar.
            
         
               6.
            
            
               Is-sitt motiv ibbażat fuq żball ta’ liġi min-naħa tal-Kummissjoni meta kkonstatat li l-għajnuna mogħtija mill-Istat li teċċedi l-ammont awtorizzat mid-Deċiżjoni ta’ Ippjanar tikkostitwixxi għajnuna eżistenti.
            
         
               7.
            
            
               Is-seba’ motiv ibbażat fuq żball ta’ liġi min-naħa tal-Kummissjoni meta sabet li l-vantaġġi fiskali jikkostitwixxu għajnuna eżistenti awtorizzata mid-Deċiżjoni ta’ Ippjanar.
            
         
               8.
            
            
               It-tmien motiv ibbażat fuq żball ta’ liġi min-naħa tal-Kummissjoni meta sabet li l-miżuri ta’ għajnuna kkontestati għall-fażi tal-ippjanar ġew awtorizzati fid-Deċiżjoni ta’ Kostruzzjoni.
            
         
               9.
            
            
               Id-disa’ motiv ibbażat fuq ksur tal-obbligu ta’ ftuħ tal-proċedura ta’ investigazzjoni formali min-naħa tal-Kummissjoni.
            
         
               10.
            
            
               L-għaxar motiv ibbażat fuq ksur tal-obbligu ta’ motivazzjoni min-naħa tal-Kummissjoni.